पर्यावरण की संरचना, विविध घटकों का ज्ञान तथा मानव द्वारा अपने विकास के लिए किए जा रहे कार्यों से हो रहे पर्यावरण विनाश की जानकारी विद्यार्थी को पर्यावरण के अध्ययन से मिलती है। अतः पर्यावरण की समुचित जानकारी होने पर ही व्यक्ति पर्यावरण संरक्षण में अपना योगदान दे सकता है। इसीलिए पाठ्यक्रम में पर्यावरण शिक्षा का समावेश विद्यार्थियों में पर्यावरणीय जागरूकता उत्पन्न कर पर्यावरण संरक्षण में महती भूमिका निभाएगा।